11. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 46850 της 13 Απρ./22 Μαΐου 1971 (ΦΕΚ Β΄ 375) Περί ορισμού των ετησίων εξετάσεων μετεκπαιδευομένων εις Διδασκαλείον Δημοτικής Εκπαιδεύσεως. Εκυρώθη αποκτήσασα ισχύν νόμου αφ ής εξεδόθη, δια του άρθρ. 23 Ν.Δ. 1222/1972 (κατωτ. αριθ. 14). Έχοντες υπ’ όψιν το άρθρ. 16 Α.Ν. 129/67 «περί οργανώσεως και διοικήσεως της Γενικής Εκπαιδεύσεως και άλλων τινών διατάξεων» και το γεγονός ότι δεν εξεθόδθησαν άχρι τούδε τα Β.Δ/τα τα ρυθμίζονται τας ετησίας εξετάσεις των μετεκπαιδευομένων εις το Διδασκαλείον Δημοτικής Εκπαιδεύσεως εκπαιδευτικών λειτουργών δημοτικής εκπαιδεύσεως, αποφασίζομεν: Ορίζομεν ως ακολούθως τα αφορώντα εις τας τμηματικάς και πτυχιακάς εξετάσεις αυτών. ΚΕΦΑΛΑΙΟΝ Α΄ Βαθμολογούμενα και εξεταζόμενα μαθήματα –  βαθμοί Ι.Μαθήματα εν οις βαθμολογείται η επίδοσις των μετεκπαιδευομένων εις το Διδασκαλείον Δημοτικής Εκπαιδεύσεως είναι κατά έτη σπουδών, τα ακόλουθα: Α΄ Έτος: 1.Γενική Ψυχολογία. 2.Γενική Διδακτική. 3.Εισαγωγή εις την Φιλοσοφίαν. 4.Γενική Παιδαγωγική. 5.Ελληνική Γραμματολογία. 6.Νέα Ελληνική Γλώσσα και Γραμματεία. 7.Ιστορία του Ελληνικού Πολιτισμού. 8.Στοιχεία Νεωτέρων Μαθηματικών. 9.Φυσική. 10.Βιολογία. Β΄ Έτος: 1.Ειδική Διδακτική. 2.Ψυχολογία του αναπτυσσομένου ανθρώπου. 3.Νέα Ελληνική Γλώσσα και Γραμματεία. 4.Ερμηνεία Αρχαίων κειμένων. 5.Ελληνική Γραμματολογία. 6.Ελληνική Λαογραφία, επί της ύλης αμφοτέρων των ετών. 7.Θρησκευτικά, επί της ύλης αμφοτέρων των ετών. 8.Υγιεινή, επί της ύλης αμφοτέρων των ετών. ΙΙ.Βαθμοί χαρακτηριστικοί της επιδόσεως των μετεκπαιδευομένων εις τα διάφορα μαθήματα ειναι οι ακόλουθοι: α)0-1, Μετρίως 2-4, Καλώς 5-6, Λίαν Καλώς 7-8, Άριστα 9-10. β)Βαθμός βάσεως δια πάντα τα μαθήματα είναι ο «καλώς 5». γ)Τα προκύπτοντα εκ της εξαγωγής των μέσων όρων εις πάσας τας περιπτώσεις, εάν μεν είναι μικρότερα της ημισείας μονάδος παραλείπονται, εάν δε είναι ίσα ή μεγαλυτέρα ταύτης προστίθενται υπέρ του μετεκπαιδευομένου ως ακεραία μονάς. ΚΕΦΑΛΑΙΟΝ Β΄ Ι.Αι περίοδοι των τμηματικών και πτυχιακών εξετάσεων των μετεκπαιδευομένων είναι οι ακόλουθοι δύο: Πρώτη περίοδος 1 - 20 Ιουνίου. Δευτέρα περίοδος 10 – 20 Σεπτεμβρίου. ΙΙ.Η εξέτασις των μετεκπαιδευομένων κατ΄ αμφοτέρας τας περιόδους γίνεται γραπτώς, ενώπιον του διδάξαντος καθηγητού. ΙΙΙ.Μετεκπαιδευόμενος επιχειρών να νοθεύση ή καταδολιευθή καθ’ οιονδήποτε τρόπον την κανονικήν διεξαγωγήν των γραπτών τμημάτων ή πτυχιακών εξετάσεων ή διαταράσσων οπωσδήποτε την ευταξίαν και ομαλήν διεξαγωγήν αυτών, εκβάλλεται της αιθούσης, παραλαμβανομένου του γραπτού δοκιμίου του υπό των επιμελητών. Επί του γραπτού τούτου δοκιμίου σημειούται αμέσως παρατήρησις περί της πράξεως, ήτις υπογράφεται υπό δύο επιτηρητών. Το γραπτόν τούτο βαθμολογείται δια της μονάδος (1), κατά του πταίστου δε ασκείται επί πλέον πειθαρχική δίωξις, μερίμνη του Διευθυντού του Διδασκαλείου Δημοτικής Εκπαιδεύσεως. ΙV.α)Οι συμμετέχοντες εις τας ετησίας γραπτάς (τμηματικάς ή πτυχιακάς) εξετάσεις της πρώτης περιόδου Ιουνίου και λαμβάνοντες εις άπαντα τα μαθήματα ετήσιον βαθμόν «καλώς 5» θεωρούνται επιτυχόντες και προάγονται ή λαμβάνουν πτυχίον, αναλόγως. β)Οι έχοντες το δικαίωμα εξετάσεως και μη προσερχόμενοι εις έν ή πλείονα μαθήματα κατά την Α΄ εξεταστικήν περίοδον δια σοβαρούς λόγους υγείας ή άλλους αποχρώντας λόγους, εκτιμωμένους υπό του Διευθυντού του Διδασκαλείου Δημοτικής Επαιδεύσεως, δύνανται να προσέλθουν προς εξέτασιν μέχρι της 2ας Ιουλίου, άλλως παραπέμπονται δια τα οφειλόμενα μαθήματα εις την Β΄εξεταστικήν περίοδον Σεπτεμβρίου. γ)Οι προσερχόμενοι κατά την Α΄ εξεταστικήν περίοδον εις έν ή πλείονα ή και άπαντα τα μαθήματα και λαμβάνοντες ετήσιον βαθμόν, ως ού(Αντί της σελ. 272,01(α) Σελ. 272,01(β) Τεύχος 610 – Σελ. 39 Μετεκπαίδευση δημοδιδασκάλων 32.Γ.η.10-11 τος καθορίζεται εν Κεφ. Γ΄ της παρούσης, κάτω του «καλώς 5» παραπέμπονται δια τα οφειλόμενα ταύτα μαθήματα εις την Β΄ εξεταστικήν περίοδον. δ) Οι κατά την Β΄εξεταστικήν περίοδον εξεταζόμενοι και λαμβάνοντες εις άπαντα τα οφειλόμενα μαθήματα ετήσιον βαθμόν τουλάχιστον «καλώς 5» θεωρούνται επιτυχόντες και προάγονται ή λαμβάνουν πτυχίον, αναλόγως, άλλως απορρίπτονται. ε) Δι’ α μαθήματα οι μετεκπαιδευόμενοι παραπέμπονται εις τας εξετάσεις της Β΄ εξεταστικής περιόδου ετήσιος βαθμός εκάστου των μαθημάτων τούτων είναι ο λαμβανόμενος κατά την περίοδον ταύτην. ΚΕΦΑΛΑΙΟΝ Γ΄ Τρόπος διενεργείας των ετησίων γραπτών, τμηματικών και πτυχιακών εξετάσεων. Ετήσιος  βαθμός. Έκδοσις αποτελεσμάτων. Ι.Αι ετήσιαι τμηματικαί και πτυχιακαί εξετάσεις διενεργούνται εφ’ όλης της κατά το διαρρεύσαν διδακτικόν έτος διδαχθείσης εις έκαστον μάθημα ύλης, γραπτώς εις πάντα τα μαθήματα. ΙΙ.Τα θέματα καταρτίζονται ολίγον προ της ενάρξεως των εξετάσεων υπό του διδάξαντος καθηγητού. ΙΙΙ.Ο εις έκαστον μάθημα λαμβανόμενος κατά τας ετησίας γραπτάς, τμηματικάς ή πτυχιακάς εξετάσεις βαθμός είναι ο «ετήσιος βαθμός» του μαθήματος. Ο μέσος όρος των ετησίων βαθμών απάντων των μαθημάτων είναι ο γενικός ετήσιος βαθμός, λογιζομένων και των τυχόν κλασματικών μερών. ΙV.Ο μέσος όρος των γενικών ετησίων βαθμών Α΄ και Β΄ έτους, αποτελεί τον «πτυχιακόν βαθμόν». V.Εντός του πρώτου δεκαημέρου από της λήξεως των γραπτών ετησίων εξετάσεων εκάστης περιόδου, εκδίδονται τα αποτελέσματα, ως ταύτα προκύπτουν εκ των ετησίων γραπτών εξετάσεων της περιόδου ταύτης. VI.Οι απορριπτόμενοι μετεκπαιδευόμενοι του Α΄ έτους υποχρεούνται να επανέλθουν εις τας οργανικάς των θέσεις, διακοπτομένης της εκπαιδευτικής των αδείας. Η παρούσα δημοσιευθήτω δια της Εφημερίδος της Κυβερνήσεως και κυρωθήτω δια νόμου. Βλ. και απόφαση Υπ. Παιδείας αρ. 56375/ 1972 περί εγγραφής, φοιτήσεως κλπ. εις τα Τμήματα Ειδικής Εκπαιδεύσεως των Παιδαγωγικών Ακαδημιών. Σελ. 272,02(β) Τεύχος 610 – Σελ. 40. 32.Γ.η.11 Μετεκπαίδευση δημοδιδασκάλων 